
Klassi täitumuse piirnormide kehtestamine
Narva Humanitaargümnaasiumi klassides
1. Asjaolud ja menetluse käik.

Narva Linnavalitsuse Kultuuriosakonda 02.09.2011. a saabus Narva Humanitaargümnaasiumi taotlus palvega lubada klassi täitumuse ülemise piirnormi suurendamist asutuse 1.A, 1.B, 1.C klassides kuni 26 õpilaseni ja 1.D klassis kuni 25 õpilaseni. Klasside täitumuse ülemiste piirnormide suurendamisele on Narva Humanitaargümnaasiumi hoolekogu nõusoleku andnud.
2. Õiguslikud alused.

Vastavalt põhikooli- ja gümnaasiumiseaduse § 26 lõikele 1 on klassi täitumuse ülemine piirnorm põhikoolis 24 õpilast. Vastavalt põhikooli- ja gümnaasiumiseaduse § 26 lõikele 3 võib kooli pidaja direktori ettepanekul ning hoolekogu nõusolekul kehtestada § 26 lõikes 1 nimetatud piirnormist suurema klassi täitumuse ülemise piirnormi, kuni 26 õpilast.
Narva Linnavolikogu delegeeris 23.09.2010 määrusega nr 31 Narva Linnavolikogu põhikooli-ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.
3. Otsus.

3.1 Kehtestada 2011/2012. õppeaastaks 1.A, 1.B ja 1.C klasside täitumuse ülemiseks piirnormiks Narva Humanitaargümnaasiumis 26 õpilast.

3.2 Kehtestada 2011/2012. õppeaastaks 1.D klassi täitumuse ülemiseks piirnormiks Narva Humanitaargümnaasiumis 25 õpilast.

4. Rakendussätted.

4.1 Tunnistada Narva Linnavalitsuse 06.10.2010 korralduse nr 1252-k „Klassi täituvuse piirnormi kehtestamine Narva Humanitaargümnaasiumi klassides“ punkt 3.1 kehtetuks.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Korraldus jõustub seadusega  sätestatud korras.

Tarmo Tammiste                                                                           

linnapea                                                                                      Ants Liimets

                                                                                                   linnasekretär
